På samme måde som esterne havde de [[Letland|lettiske]] demokrater erklæret landets selvstændighed fra [[Det russiske kejserrige|Rusland]] og Tyskland, men [[Kārlis Ulmanis]]' pro-britiske regering var blevet styrtet af den [[Tyskland|tyske]] [[general]] [[Rüdiger von der Goltz]], som der efter indsatte en pro-tysk marionetregering med Andrievs Niedra som statsminister i [[Riga]] i maj 1919. Dette var gjort muligt af tyskernes våbenhvile med [[Ententemagterne|de vestallierede]], hvor tyskerne var blevet tvunget til at opretholde deres hærstyrker i øst for at opveje truslen fra bolsjevikkerne. Estland hjalp Letland til at oprette en national forsvarshær på estisk territorium, og sommeren 1919 opererede to af Estlands tre divisioner i Letland, som blev renset for røde styrker. Dette førte til et sammenstød med Landeswehr, som forsøgte at lægge Letland under sig.
Historie